Curtiss SOC Seagull

Curtiss SOC Seagull (suom. Merilokki) on yhdysvaltalainen meripartiointi- ja tiedustelulentokone.  Kone oli kaksitasoinen potkurikäyttöinen vesilentokone. Tyyppi oli käytössä toisessa maailmansodassa, vaikkakin se oli tyyppinä jo vanhentunut.

Tyypin ensilento oli vuonna 1934, ja se esiteltiin 1935. SOC Seagull vedettiin pois palveluskäytöstä vuonna 1945. Sen merkittävimmät variantit olivat SOC-1, SOC-2 sekä SOC-3. Muitakin alatyyppejä oli olemassa.

Curtiss SOC Seagull operoi ainakin lentotukialus USS Long Islandilta. Kone oli aseistettu kahdella 7,62 mm konekiväärillä. Niistä toinen ampui eteenpäin ja toinen oli takatähystäjän käytössä liikuteltavana taakse ylös. Koneen maksimipommikuorma ripustimissa oli enintään 295 kg.

Lähteet
Humble, Richard: Toisen maailmansodan lentokoneet, WSOY, 1976, Porvoo (suom. Helge Seppälä). Alkuteos: Salamander Books, 1975, Lontoo ISBN 951-0-07838-7 (s. 55)
Mondey, David: The Hamlyn Concise Guide to American Aircraft of World War II (ensipainos 1982) ISBN 0-7858-1361-6 (englanniksi, s. 96–97)
http://www.history.navy.mil/photos/ac-usn22/s-types/soc.htm

Viitteet

Aiheesta muualla

http://www.pacificwar.org.au/Midway/RalphWilhelm/SeagullIndex.html
http://midway1942.org/planes/usn_soc.shtml
http://www.patriotspoint.org/news_events/curtiss-soc-seagull-1934/
http://www.oocities.org/usstuscaloosa/seaplanes.htm

Yhdysvaltalaiset tiedustelukoneet
SOC Seagull